****

 **ΔΕΛΤΙΟ ΤΥΠΟΥ**

**«Έναρξη λειτουργίας της ηλεκτρονικής εφαρμογής δήλωσης-διόρθωσης των τετραγωνικών μέτρων των ακινήτων.»**

Σας γνωρίζουμε ότι έχει τεθεί σε λειτουργία η ηλεκτρονική εφαρμογή για την υποβολή αρχικής ή διορθωτικής δήλωσης της επιφάνειας των ακινήτων. Μέσω της εν λόγω εφαρμογής, η οποία είναι προσβάσιμη στη διεύθυνση https://tetragonika.govapp.gr ,οι πολίτες έχουν τη δυνατότητα να διορθώσουν στοιχεία των επιφανειών των ακινήτων τους έως τις 31-3-2020, χωρίς την επιβολή των αναλογούντων αναδρομικών τελών και φόρων, αλλά και των προστίμων που προβλέπονται από την κείμενη νομοθεσία για την μη υποβολή, ή την υποβολή ανακριβούς δήλωσης (αρ 2 του ν. 429/1976, άρθρο 10 παρ. 11 & 14 του ν. 1080/1980 και άρθρο 24 παρ. 12 και 16 του ν. 2130/1993).

Μπαίνοντας ο κάθε πολίτης στην παραπάνω ηλεκτρονική πλατφόρμα, δεν χρειάζεται να υποβάλει έντυπα δικαιολογητικά, καθώς όλα τα ζητούμενα προς συμπλήρωση στοιχεία διασταυρώνονται ηλεκτρονικά.

Ενδεικτικά τα βήματα που ακολουθείτε στην ηλεκτρονική εφαρμογή (https://tetragonika.govapp.gr):



**Βήμα 1**

Συνδεθείτε στο σύστημα μέσω των στοιχείων taxisnet.

**Βήμα 2**

Δημιουργήστε μια δήλωση για κάθε ακίνητο που επιθυμείτε να υποβάλλετε διόρθωση τ.μ. επιλέγοντας αρχικά το Δήμο που ανήκει.

**Βήμα 3**

Επιλέξτε από τη λίστα το ακίνητο που επιθυμείτε να διορθώσετε και τροποποιήστε τα τ.μ., σύμφωνα με τα πραγματικά.

**Βήμα 4**

Υποβάλετε τη δήλωση.

*Για περισσότερες πληροφορίες, επικοινωνήστε με το τμήμα Εσόδων, Περιουσίας και Ταμείου του Δήμου στα τηλέφωνα 2735360016 και 2735360023.*